Rezervirajte nedjeljnu večer za guštanje. Prenosit ćemo uživo prvu utrku iRacing Hrvatske na našem Youtube kanalu

Auto i Točka iRacing MX-5 kup starta ovog vikenda. Vozi se na iRacing platformi, a „oružje po izboru“ je Mazda MX-5, kup automobil koji će vozači voziti s identičnim postavkama. Drugim riječima svima su garantirani identični uvjeti. Samim time vozačka će vještina doći do punog sjaja.

Vozači iRacing Hrvatska odraditi će danas svoje prve predkvalifikacije. Od 91 člana hrvatske iRacing lige, samo će 32 vozača moći nastupiti na prvoj utrci koja će se održati u nedjelju. Sudeći prema neslužbenim treninzima do sada, bit će to oštra borba i stotinke bi mogle činiti veliku razliku.

Prijenos utrke starta u nedjelju u 22 sata sa službenim treningom najbržih 32 vozača. Nakon pola sata treninga voziti će se kvalifikacije. Vozači imaju 10 minuta da odvoze 2 čista kvalifikacijska kruga. Utrka traje 20 minuta. Prvu, povijesnu iRacing sezonu u Hrvatskoj medijski pokriva Auto i Točka.

iRacing jedna je od ponajboljih svjetskih simulacija utrkivanja, a ove je godine doživjela svoj procvat. iRacing voze poznata svjetska vozačka imena, a na domaćoj sceni uz mnoge vozače koji se tek trebaju dokazati, voze i neki koji iza sebe imaju već svjetske rezultate. Pridružite nam se u nedjelju u 22 sata na YouTube kanalu Auto i Točke.

https://www.youtube.com/autoitocka